
Katz vezetői készség modelljének vizsgálata magyar vezetők körében napjainkban

Kulcsszavak: Katz modell; vezetői készségek; replikációs kutatás; szervezetpszichológia
A dolgozat a Robert L. Katz által 1955-ben megalkotott vezetői készségmodell modern kontextusban történő replikációját vizsgálja magyar vezetők körében. Katz modellje három készségcsoportra – technikai, humán és konceptuális készségekre – osztja a vezetői kompetenciákat, amelyek fontossága a vezetői szintek (alsó-, közép- és felsővezető) szerint eltér. Ezt az 1. Ábrán lehet látni. A kutatás célja az volt, hogy tesztelje, mennyire relevánsak ezek a készségcsoportok napjainkban, figyelembe véve a munkaerőpiacon és a szervezeti struktúrákban bekövetkezett jelentős változásokat, például a női vezetők megjelenését vagy a startup-alapú munkaszervezést.
1. Ábra
A Katz Modell

Megjegyzés. A kép forrása: Management of the total enterprise, Robert L. Katz, 1970, 98. o.
A kutatás egy korábbi adatgyűjtés során kitöltött kérdőív elemzésén alapult, amelyben vezetőket kérdeztek meg arról, hogy mely készségeiket tartják a legfontosabbnak a munkájuk során. A válaszok kódolását Katz modellje alapján végeztem el. Az eredmények szerint a technikai, humán és konceptuális készségek mindhárom vezetői szinten egyaránt fontosak, így nem igazolódtak a Katz által leírt készségek eloszlási mintázatához.
A dolgozat teljes mértékben a saját ötletem alapján valósult meg, az én személyes motivációm volt ez a téma. Munkám célja az volt, hogy Katz vezetői készségmodelljét napjainkban is releváns kontextusban vizsgáljam, és bár a kutatás eredményei nem támasztották alá az eredeti modellt, ez is rávilágít a replikációs kutatások jelentőségére. Úgy gondolom, hogy ezek a kutatások rendkívül fontosak a tudomány fejlődése szempontjából, ezért az ilyen törekvéseket folytatni kell. 

